Title: Banii în mișcare. Prosperitatea în 10 pași
Description: Vei gasi in aceasta carte sute de sfaturi si recomandari insotite de exemple concrete despre cum sa faci ca banii sa munceasca pentru tine. Toate acestea sunt explicate simplu, pe intelesul si buzunarul tuturor, incepand de la sume mici de bani (ce sa faci lunar cu 100 lei?) pana la investitii semnificative. Daca nu dezvoltam permanent relatia noastra cu banii si nu cautam mereu sa invatam cum putem avea grija de banii nostri o sa ajungem sa pierdem sirul evenimentelor financiare. In momentul in care lasam cursul banilor la voia intamplarii, acestia se „evapora” si dispar fara sa ne dam seama decat atunci cand e prea tarziu. In acelasi timp, educatia financiara nu inseamna munca fara oprire si zgarcenie, mai ales atunci cand vorbesti de tine, de familie si de cei dragi. Sa ai o relatie buna cu banii tai inseamna sa te bucuri de ei, sa iti poti stabili dorinte financiare, sa poti „sa te platesti pe tine” si sa ai timpul sa faci asta. Toate acestea nu trebuie realizate in mod individualist, deoarece avem responsabilitatea sa constientizam efectele deciziilor noastre financiare asupra societatii in ansamblul sau. Oamenii trebuie sa fie „roditori” si sa conlucreze, iar banii nu trebuie considerati un scop in sine, ci sa reprezinte un instrument benefic care, prin circulatie si investire inteligenta de catre tot mai multi, sa contribuie la bunastarea per ansamblu a unei natiuni intregi. Banii, prin simpla lor existenta, nu aduc fericirea. In schimb, felul in care intelegem banii, modul in care ii folosim si cum ne raportam la ei pot aduce sau nu fericire. De asemenea, comportamentul investitional in masa al populatiei influenteaza decisiv ritmul dezvoltarii natiunii respective.